Altimet

Yang Berhormat Tuan Syed Ahmad bin Syed Abdul Rahman Al-Hadad atau lebih dikenali sebagai Altimet lahir 27 November 1978) merupakan seorang ahli politik, komposer, penulis lirik, pelakon dan bekas penyanyi yang telah berkhidmat sebagai Ahli Dewan Undangan Negeri Selangor (ADUN) bagi kawasan Lembah Jaya sejak Ogos 2023. Beliau merupakan ahli Parti Keadilan Rakyat (PKR), sebuah parti komponen dalam Pakatan Harapan (PH). Beliau juga merupakan bekas anggota kumpulan Teh Tarik Crew yang aktif antara tahun 1999 hingga 2007.

 Kehidupan awal 
Altimet dilahirkan pada 27 November 1978 di Petaling Jaya, Selangor kepada pasangan Syed Abdul Rahman bin Syed Ali Alhadad dan Sharifah Jamalah binti Syed Agil Alsagoff. Beliau mendapat pendidikan rendah di Sekolah Kebangsaan Subang Jaya dan Sekolah Kebangsaan Raja Muda, Shah Alam serta melanjutkan pelajaran menengahnya di Sekolah Menengah Lelaki Bukit Bintang dan Maktab Rendah Sains MARA (MRSM) Muar, Johor. Seterusnya, beliau melanjutkan pengajian ke peringkat universiti di Universiti Perubatan Antarabangsa di Bukit Jalil, Kuala Lumpur. Altimet mula didedahkan kepada muzik hip hop sejak usia 11 tahun dan menyatakan bahawa lagu "Bring the Noise" telah mencetuskan minatnya terhadap muzik hip hop.

 Kerjaya 
 Muzik 

Altimet memulakan kerjaya muziknya dengan menyertai kumpulan hip hop Teh Tarik Crew yang ditubuhkan pada tahun 1999. Kumpulan tersebut turut dianggotai oleh Mizz Nina, DJ Fuzz dan Fiquetional. Bersama Teh Tarik Crew, Altimet telah menghasilkan tiga album iaitu Are We Rap Stars Now (1999), How's The Level? (2002) dan What's Next? (2004). Selepas kumpulan itu dibubarkan pada tahun 2007, beliau memulakan kerjaya sebagai artis solo.

Pada November 2013, Altimet berkolaborasi dengan penyanyi dari Singapura, Awi Rafael menerusi lagu "Kalau Aku Kaya".

Pada tahun 2016, Altimet melancarkan single "Memang Mudah" yang merupakan hasil kerjasama bersama Sasi The Don dan Maya Hanum. Lagu ini diterbitkan sempena ulang tahun ke-9 Mudah.my.

Beliau memenangi trofi kategori Persembahan Terbaik menerusi lagu "Amboi" pada edisi ke-32 Anugerah Juara Lagu (AJL) yang berlangsung pada 11 Februari 2018.

Altimet menamatkan kerjaya nyanyiannya pada ulang tahun kelahirannya yang ke-40 iaitu pada 27 November 2018. Walau bagaimanapun, beliau kekal dalam industri muzik sebagai penulis lirik. Persembahan pentas terakhirnya adalah menerusi konsert The Last Altimet Show yang berlangsung pada 16 Februari 2019.

 Perniagaan 
Altimet telah mengasaskan jenama pakaian berkonsep Islamik untuk lelaki dan kanak-kanak bernama Benua Clothing bersama rakan rapatnya, Mohd Nizar Manaf. Jenama ini mula beroperasi pada awal Mei 2014. Selain itu, beliau juga menguruskan salah satu cawangan Joe's Barbershop, rangkaian kedai gunting rambut yang diasaskan oleh Joe Flizzow.

Pada tahun 2018, beliau turut mengumumkan rancangan untuk menubuhkan francais kedai gunting rambut serta melabur dalam sebuah syarikat piza dan aplikasi pembelajaran Al-Quran, Recite.

Pada tahun 2020, Altimet dan pengurusnya, Yasmeen Zainal, telah bekerjasama untuk melancarkan SVLTAN Management, sebuah syarikat pengurusan artis.

 Penampilan lain 
Altimet merupakan salah seorang daripada 120 selebriti tempatan yang menyumbang kepada inisiatif muzik Pete Teo pada tahun 2008, Malaysian Artistes For Unity, yang bertujuan memupuk semangat pelbagai budaya dan Bangsa Malaysia melalui lagu dan video. Antara selebriti lain yang terlibat termasuk Afdlin Shauki, Awie, Ning Baizura, Jason Lo, Sharifah Amani, Adibah Noor dan Maya Karin.

Pada tahun 2016, beliau telah dilantik sebagai salah seorang duta untuk inisiatif 1Malaysia for Youth (iM4U). Altimet membuat penampilan filem sulungnya menerusi filem Rentap sebagai penampilan khas dan kemudiannya menjadi pelakon utama dalam drama PU Wid yang ditayangkan di Astro Oasis dan Astro Maya HD.

Pada tahun 2017, beliau memegang watak sebagai Sarjan Ahmad dalam pementasan teater Ola Bola The Musical.Ola Bola The Musical is set to witness altimet's first musical theatre appearance Suria FM (11 Oktober 2017). Retrieved 7 Mac 2018.

 Kehidupan peribadi 
Altimet telah berkahwin sejak tahun 2004 dan mempunyai tiga orang anak. Beliau mendedahkan mengenai perkahwinannya semasa konsert perpisahannya, The Last Altimet Show.

Altimet menceburi bidang politik secara rasmi dengan menyertai Parti Keadilan Rakyat (PKR) pada April 2021. Tujuan utama penyertaannya termasuk membantu merealisasikan impiannya untuk melihat Presiden PKR, Anwar Ibrahim menjadi Perdana Menteri Malaysia serta memperkukuh penglibatan seni dalam landskap politik negara.

 Diskografi 
Album Studio
 First Among Equals (2007)
 Kotarayaku (2014)
 Amboi (2016)
 Air (2018)
 O (2018)

 Perfileman 
 Filem 
TahunTajukWatak2014RentapPenampilan istimewa2018Busker2019Ejen Ali: The MovieAndik (Pelakon Suara)2021Hutang 2DGua MambangBelaban Hidup: Infeksi ZombieSukma

 Televisyen 
TahunTajukWatakSaluran TVNota2012Umrah KitaHos TVTV9With Noh Salleh & Aizat Amdan2015Sounds Of Muslims: Austria2016Sounds Of Muslims: Greece & MacedoniaPU WidToraAstro Oasis2017Sounds Of Muslims: DenmarkHos TVTV9My Mudah StoriesAstro Ria

 Teater 
 Tahun Tajuk Watak Catatan2018Ola Bola The MusicalSarjan Ahmad

 Video Muzik 
TahunTajukWatakCatatan2008Here In My HomeSendiriLagu khas untuk Malaysian Artistes For Unity2014HelloSendiriBersama The Trisno Trio2016AmboiSendiri2018BungaSendiri2018JejagaSendiriBersama A'trez, Minah B & Mat Piah

 Konsert 
 The Last Altimet Show (2019)Asraf Aded (19 Disember 2018). The Last Altimet Show! Altimet's Last Concert Before Retired Astro Gempak. Retrieved 27 Februari 2019.

 Anugerah dan Dicalonkan 
TahunAnugerahKategoriDicalonkanKeputusan2018Anugerah Juara Lagu ke-32Persembahan Terbaik"Amboi"Anugerah Bintang Popular Berita Harian 2017Penyanyi Lelaki PopularArtis Kerjasama Duo/Kumpulan Popular (dengan Hazama)

 Keputusan pilihan raya 
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi sahMajoritiHasil2023N20 Lembah JayaSyed Ahmad Syed Abdul Rahman Alhadad (PKR)26,29857.27Sharifah Haslizah Syed Ariffin (PAS) 19,62042.7345,9186,67869.94%

 Rujukan 

 Pautan luar 



Kategori:Orang hidup
Kategori:Penyanyi lelaki Malaysia
Kategori:Kelahiran 1978
Kategori:Orang dari Selangor
Kategori:Penyanyi bahasa Inggeris di Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi berbahasa Melayu
Kategori:Alumni Universiti Perubatan Antarabangsa
Kategori:Anggota Parti Keadilan Rakyat
Kategori:Ahli Dewan Negeri Selangor ke-15